《辞众偈》
宋代·释普交

宝杖敲空触处春，光阴掣电旧曾闻。昨宵风动寒岩冷，惊起泥牛耕白云。

作者简介：释普交（一○四八～一一二四），俗姓毕，鄞县（今浙江宁波）人。未冠得度，初往南屏山听天台教，后师泐潭，为南岳下十四世，泐潭乾禅师法嗣。居天童寺。徽宗宣和六年卒，年七十七。事见《乾道四明图经》卷二、卷一一《天童山交禅师塔铭》、《五灯会元》卷一八。今录诗三首。